als_Latn dik_Latn tur_Latn
TIRANË- Pas akuzave të ish-aleatit të tij Ilir Meta edhe kryeministrit Edi Rama i kërkohet të flasë. Këtë kërkesë ia kanë bërë ndjekësit e tij në “Facebook” duke i thënë se Meta po ia hap petët lakrorit.
Por Rama i ka quajtur ‘gomarllëqe’ dhe e këshillon për së dyti të mos flasë më kështu.
Ndërsa një komentues tjetër i ka kërkuar të tregojë nëse ka patur një pakt mes tij dhe Bashës për ta amnistuar kreun e PD-së, ish-kryeministrin Sali Berisha dhe deputetët e korruptuar. Por, Rama e pyet nëse ky pakt bëhet si në filmat e Hollivudit.
REPLIKAT
Komentues 1: Meta po ia hap petët lakrorit po ju zoti Rama kur do filloni, kështu shqiptarët mund te mësojnë sa shumë ju dhimbset vatani dhe ju qan shpirti për fukarenjtë ty Metës dhe gjithë atyre që për 4 vjet fshihen dhe dalin si kërpudhat kur vijnë zgjedhjet.
Edi Rama: Antonio prapë ti? Po a te kam këshilluar njëherë mos flasësh gomarllëqe këtu se je edhe goxha burrë?!😕
Komentues: Zoti Kryeministër do t’ju lutesha, t’më kthenit disi një përgjigje…Për faktin, kur ju keni bërë një takim kokë-kokë me Lulzim Bashën…dua të di por ta siguroj edhe i gjithë populli do të dije, a ka pasur një pakt për amnisti për Lulzim Bashën, Sali Berishën…dhe të gjithë deputetët e korruptuar? Flm dhe respekte
Edi Rama: E si bëhet ky pakti o Mark apo si në filmat e Hollivudit?😂
(m.k/BalkanWeb)
als_Latn als_Latn als_Latn ace_Latn als_Latn als_Latn als_Latn als_Latn hrv_Latn